proxectonos/corpus_dominio_legal_administrativo_tmp huggingface dataset:
DECRETO 17/2020, do 16 de xaneiro, polo que se aproba o cambio de titularidade a prol do Concello da Estrada da estrada provincial EP-7021 Berres-Vilancosta.
Consellería de Infraestruturas e Mobilidade — III. Outras disposicións — 17/02/2020

A teor do previsto no artigo 9.4 da Lei 8/2013, do 28 de xuño, de estradas de Galicia, os cambios de titularidade das estradas ou treitos delas, cando non se trate de travesías urbanas ou treitos delas que estean incluídos no inventario de travesías da súa Administración titular, deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada Lei de estradas dispón no artigo 9.7 que os cambios de titularidade poderán abranguer estradas, treitos delas, elementos funcionais e/ou espazos da zona de dominio público adxacente.
O Concello da Estrada solicitou á Deputación Provincial de Pontevedra o cambio de titularidade da estrada EP-7021, unha vez que a Deputación leve a cabo as obras recollidas no proxecto denominado Mellora da seguranza viaria na EP-7021 Berres-Vilancosta. A dita estrada discorre polo concello dando acceso ao lugar de Vilancosta desde o lugar de Berres, separados por unha distancia de 1.260 metros.
A Deputación Provincial de Pontevedra no Pleno da Corporación Provincial levado a cabo o día 28 de decembro de 2018 aceptou o cambio de titularidade proposto.
De conformidade co anteriormente exposto, por proposta da conselleira de Infraestruturas e Mobilidade, logo de deliberación do Consello da Xunta de Galicia, na súa reunión do día dezaseis de xaneiro de dous mil vinte,
Artigo 1
Aprobar o cambio de titularidade a prol do Concello da Estrada da estrada provincial EP-7021 Berres-Vilancosta.
Artigo 2
En aplicación dos puntos 4 e 6 do artigo 10 da Lei 8/2013, do 28 de xuño, de estradas de Galicia, o Concello da Estrada deberá modificar o seu catálogo de estradas para incluír o cambio de titularidade a que se refire este decreto.
Artigo 3
De acordo co establecido no artigo 9.6 da Lei 8/2013, do 28 de xuño, de estradas de Galicia, o cambio de titularidade será efectivo o día seguinte ao da publicación deste decreto no
Diario Oficial de Galicia
. A entrega dos bens formalizarase no prazo dos dous meses seguintes a esta publicación mediante a sinatura da correspondente acta de entrega entre Concello e Deputación.
Artigo 4
Correspóndelle ao Concello da Estrada, a partir da formalización da entrega, todas as actividades de xestión, mantemento, conservación e explotación das vías, así como o exercicio das funcións de disciplina viaria e calquera outra que puidese corresponderlle como nova Administración titular das estradas.
Disposición derradeira
Este decreto producirá efectos desde o día seguinte ao da súa publicación no
Diario Oficial de Galicia.
Santiago de Compostela, dezaseis de xaneiro de dous mil vinte
RESOLUCIÓN do 6 de febreiro de 2020 pola que se ordena a publicación do Acordo do Consello da Xunta de Galicia do 30 de xaneiro de 2020 polo que se aproba a modificación da relación de postos de traballo da Consellería de Medio Ambiente, Territorio e Vivenda.
Consellería de Facenda — III. Outras disposicións — 17/02/2020

A aprobación da modificación da relación de postos de traballo da Consellería de Medio Ambiente, Territorio e Vivenda ten por obxecto:
– A execución da sentenza do Tribunal Superior de Xustiza de Galicia con data do 3 de xullo de 2019, recaída no procedemento ordinario núm. 315/2017.
– Materializar nos anexos da relación de postos de traballo as modificacións referidas para o ano 2020 do Acordo sobre as condiciones de traballo dos axentes forestais e ambientais, asinado con data do 11 de outubro de 2018, aprobado polo Consello da Xunta de Galicia na súa reunión do día 17 de xaneiro de 2019, negociado na Mesa Xeral de Empregados Públicos e aprobado na Comisión Superior de Persoal da Xunta de Galicia.
En consecuencia, a proposta da Consellería de Medio Ambiente, Territorio e Vivenda, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 30 de xaneiro de 2020, adoptou o seguinte
Primeiro. Apróbase a modificación da relación de postos de traballo da Consellería de Medio Ambiente, Territorio e Vivenda, nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordénase a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o Acordo adoptado polo Consello da Xunta de Galicia, na súa reunión do 30 de xaneiro de 2020, relativo á aprobación da modificación da relación de postos de traballo da Consellería de Medio Ambiente, Territorio e Vivenda, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 6 de febreiro de 2020
EXTRACTO da Resolución do 17 de febreiro de 2020 pola que se modifican os créditos orzamentarios da Resolución do 19 de maio de 2017 pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva.
Instituto Galego de Promoción Económica — III. Outras disposicións — 21/02/2020

BDNS (identif.): 348604.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
(http://www.pap.minhap.gob.es/bdnstrans/index).
Primeiro.
Modificación do crédito orzamentario
Modifícanse os créditos dispoñibles para concesións, que quedan fixados con cargo á aplicación orzamentaria 09.A1.741A.7701 e polos seguintes importes:
a) Para a liña de axuda ao investimento en equipamentos produtivos: 1.299.368,99 € no ano 2019 e 20.631,01 € no ano 2020.
b) Para a liña de axuda a investimentos xeradores de emprego: 2.267.656,15 € no ano 2019 e 2.712.343,85 € no ano 2020.
Santiago de Compostela, 17 de febreiro de 2020
RESOLUCIÓN do 17 de febreiro de 2020 pola que se modifican os créditos orzamentarios da Resolución do 19 de maio de 2017 pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se convocan en réxime de concorrencia non competitiva.
Instituto Galego de Promoción Económica — III. Outras disposicións — 21/02/2020

No
Diario Oficial de Galicia
núm. 103, do 1 de xuño de 2017, publicouse a Resolución do 19 de maio de 2017 pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se convocan en réxime de concorrencia non competitiva.
No resolvo terceiro, modificado mediante a Resolución do 18 de febreiro de 2019, establécense os créditos dispoñibles e as aplicacións orzamentarias para cada unha das liñas de axuda convocadas, cos seguintes importes e distribución plurianual:
Para a liña de axuda ao investimento en equipamentos produtivos:
Para a liña de axuda a investimentos xeradores de emprego:
No mesmo punto establécese que, no caso de remate do crédito nunha liña, se incrementará co crédito da outra, se o houber, mediante a modificación desta resolución publicada no
Diario Oficial de Galicia.
Tendo en conta que a liña de axuda ao investimento en equipamentos produtivos non esgotará o seu crédito dispoñible e que o crédito dispoñible da liña de axuda a investimentos xeradores de emprego resulta insuficiente, procede incrementar o crédito desta última co crédito da primeira, para poder resolver favorablemente o maior número de solicitudes posible.
Na súa virtude, e de conformidade coas facultades que teño conferidas,
Artigo primeiro
Incrementar o crédito da liña de axuda a investimentos xeradores de emprego en 2.460.000 €, que queda fixado nun total de 4.980.000 €, e diminuír o crédito da liña de axuda ao investimento en equipamentos produtivos en 2.460.000 €, que queda fixado nun total de 1.320.000 €, de acordo co previsto no resolvo terceiro da Resolución do 19 de maio de 2017 pola que se dá publicidade ao acordo do Consello de Dirección que aproba as bases reguladoras das axudas aos proxectos de investimento empresarial, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se convocan en réxime de concorrencia non competitiva.
Con base no exposto, modifícanse os créditos dispoñibles establecidos no resolvo terceiro da dita resolución, que quedan do seguinte xeito:
Para a liña de axuda ao investimento en equipamentos produtivos:
Para a liña de axuda a investimentos xeradores de emprego:
Artigo segundo
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 17 de febreiro de 2020
EXTRACTO da Orde do 31 de xaneiro de 2020 pola que se establecen as bases reguladoras para a concesión das bolsas de formación na Dirección Xeral de Comercio e Consumo e se procede á súa convocatoria para o ano 2020 (código de procedemento IN225A).
Consellería de Economía, Emprego e Industria — III. Outras disposicións — 21/02/2020

BDNS (identif.): 496525.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas beneficiarias
Persoas que teñan unha titulación universitaria de licenciada/o ou de grao para que complementen os coñecementos teóricos adquiridos nos seus estudos cunha formación práctica que lles permita afrontar con maiores garantías o seu futuro profesional.
Segundo.
Obxecto
Bolsas de formación que teñen como obxectivo unha formación práctica no campo da actividade comercial.
Terceiro.
Bases reguladoras
Publícanse conxuntamente na convocatoria.
Cuarto.
Importe
Destínase un total de 59.200 €, dos cales 57.200 € corresponden á aplicación orzamentaria 09.30.751A.480.0 e 2.000 € á aplicación orzamentaria 09.30.751A.484.0.
Quinto.
Prazo de presentación de solicitudes
Un mes, que se contará a partir do día seguinte ao da publicación desta orde no
Diario Oficial de Galicia
.
Santiago de Compostela, 31 de xaneiro de 2020
RESOLUCIÓN do 11 de febreiro de 2020, da Secretaría Xeral da Igualdade, pola que se fai público o esgotamento do crédito para as subvencións, en réxime de concorrencia non competitiva, destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero.
Vicepresidencia e Consellería de Presidencia, Administracións Públicas e Xustiza — III. Outras disposicións — 21/02/2020

A Resolución do 6 de setembro de 2019, da Secretaría Xeral da Igualdade, pola que se procede á segunda convocatoria para o ano 2019, en réxime de concorrencia non competitiva, de subvencións destinadas ao fomento da contratación de mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero (código de procedemento SI461A), establece que se concederán subvencións ata o esgotamento do crédito orzamentario, segundo o disposto no artigo 19.2 da Lei 9/2007, do 13 de xuño, de subvencións de Galicia. O crédito destinado era de 538.551,68 euros.
O 6 de novembro de 2019 mediante a Resolución da Secretaría Xeral da Igualdade ampliábase a dotación orzamentaria na contía de 353.021,28 euros e o prazo de formalización dos contratos.
Deste xeito para as subvencións obxecto desta segunda convocatoria destínase un crédito por un importe total de 891.572,96 euros, que se imputará á aplicación orzamentaria 05.11.313D.460.1 (código do proxecto 2018 00112) dos orzamentos xerais da Comunidade Autónoma de Galicia para o exercicio 2019. A dita partida orzamentaria finánciase con fondos finalistas do Estado, que os orzamentos xerais do Estado destinan ao desenvolvemento ou ampliación das medidas recollidas no Pacto de Estado contra a violencia de xénero.
Tal como se establece no artigo 1.3 da Resolución do 6 de setembro de 2019, o procedemento de concesión destas axudas tramitarase en réxime de concorrencia non competitiva de acordo co establecido na Lei 9/2007, do 13 de xuño, de subvencións de Galicia, e ata o esgotamento do crédito orzamentario coas garantías previstas no artigo 31.4 da dita lei.
A disposición adicional segunda sinala que o órgano xestor publicará o esgotamento da partida orzamentaria e inadmitirá as posteriores solicitudes.
En virtude do exposto anteriormente, e no uso das facultades que teño atribuídas,
Artigo único
Dar a coñecer que o crédito orzamentario asignado ao financiamento das axudas contidas na Resolución do 6 de setembro de 2019, da Secretaría Xeral de Igualdade, pola que se procede á segunda convocatoria para o ano 2019, en réxime de concorrencia non competitiva, de subvencións destinadas ao fomento da contratación que mulleres que sofren violencia de xénero no ámbito de colaboración coas entidades locais galegas, no marco do Pacto de Estado contra a violencia de xénero, quedou esgotado con data do 20 de setembro de 2019 coa solicitude presentada ás 00.16 horas.
Santiago de Compostela, 11 de febreiro de 2020
EXTRACTO da Resolución do 30 de decembro de 2019, da Secretaría Xeral da Emigración, pola que se regulan e se convocan as subvencións do programa Reencontros na casa para persoas residentes no exterior durante o ano 2020 (código de procedemento PR926A).
Vicepresidencia e Consellería de Presidencia, Administracións Públicas e Xustiza — III. Outras disposicións — 21/02/2020

BDNS (Identif.): 496484.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
As persoas emigrantes galegas que reúnan os requisitos establecidos nos números 1, 2 e 3 do artigo 2 da resolución da convocatoria.
Segundo. Obxecto
Establecer as bases reguladoras das axudas correspondentes ao programa Reencontros na casa para o ano 2020, orientado a promover o contacto das persoas galegas residentes no exterior coa súa terra e coas súas familias, fortalecendo así os vínculos de unión con Galicia.
Terceiro. Bases reguladoras
Resolución do 30 de decembro de 2019, da Secretaría Xeral da Emigración, pola que se regulan e se convocan as subvencións do programa Reencontros na casa para persoas residentes no exterior durante o ano 2020 (código de procedemento PR926A).
Cuarto. Importe
As subvencións do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto. Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta resolución no Diario Oficial de Galicia. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 30 de decembro de 2019
EXTRACTO da Orde do 7 de xaneiro de 2020 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2020 (código de procedemento CT130A).
Consellería de Cultura e Turismo — III. Outras disposicións — 14/02/2020

BDNS (Identif.): 495308.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións
(http://www.pap.minhap.gob.es/bdnstrans/index):
Primeiro.
Entidades beneficiarias
Os entes locais e as entidades privadas sen ánimo de lucro galegas que conten cun local estable destinado ao arquivo e custodien fondos documentais constitutivos do patrimonio documental de Galicia, entendido como tal o establecido no artigo 109 da Lei 5/2016, do 4 de maio, do patrimonio cultural de Galicia.
Segundo.
Obxecto
O obxecto da presente orde é establecer as bases reguladoras e convocar axudas destinadas á mellora dos arquivos de Galicia, garantindo unha custodia responsable e o acceso dos cidadáns aos documentos (código de procedemento CT130A).
A finalidade da axuda é a realización de actividades que teñan por obxecto a descrición de fondos documentais dos arquivos galegos segundo a metodoloxía arquivística.
As axudas reguladas nesta orde concederanse en réxime de concorrencia competitiva e baixo os principios de publicidade, transparencia, concorrencia, obxectividade, igualdade, non discriminación, eficacia e eficiencia.
Terceiro.
Bases reguladoras
Orde do 7 de xaneiro de 2020 pola que se establecen as bases reguladoras que rexerán as axudas destinadas á colaboración no financiamento de actuacións en materia de arquivos e se procede á súa convocatoria para o ano 2020 (código de procedemento CT130A).
Cuarto.
Importe
Para a concesión das subvencións convocadas destinarase un crédito total de cento corenta e cinco mil euros (145.000 euros) coa seguinte distribución por aplicacións orzamentarias:
11.20.432A.760.0: 110.000 euros.
11.20.432A.781.0: 35.000 euros.
Quinto.
Prazo de presentación de solicitudes
Un mes desde o día seguinte ao da publicación deste extracto no
Diario Oficial de Galicia.
Santiago de Compostela, 14 de xaneiro de 2020
RESOLUCIÓN do 6 de febreiro de 2020, da Secretaría Xeral de Emprego, pola que se fai público o esgotamento de crédito orzamentario da Orde do 26 de marzo de 2019 pola que se establecen as bases reguladoras do programa Emprega Xuventude de incentivos á contratación e a formación de persoas mozas, e se procede á súa convocatoria para o ano 2019 (Diario Oficial de Galicia número 69, do 9 de abril).
Consellería de Economía, Emprego e Industria — III. Outras disposicións — 14/02/2020

A Orde do 26 de marzo de 2019 pola que se establecen as bases reguladoras do programa Emprega Xuventude de incentivos á contratación e formación das persoas mozas, e se procede á súa convocatoria para o ano 2019 (
Diario Oficial de Galicia
núm. 69, do 9 de abril), establece, no seu artigo 4, que a concesión das axudas previstas para o ano 2019 nesta orde estará suxeita á existencia do crédito orzamentario e que, de ser o caso, segundo o disposto no artigo 31.4 da Lei 9/2007, do 13 de xuño, de subvencións de Galicia, se publicará mediante resolución da persoa titular da secretaría xeral competente da xestión do programa o esgotamento das partidas orzamentarias asignadas.
Unha vez resoltas as solicitudes presentadas ao abeiro da Orde do 26 de marzo, seguindo a súa orde de entrada, constátase que se esgotou o orzamento dispoñible para a concesión das axudas.
A última solicitude resolta favorablemente ao abeiro da aplicación orzamentaria 09.40.322C.470.3, código de proxecto 2016 00308, cunha contía de 2.000.000 euros, foi o expediente TR349T 2019/205-1, presentado o día 30 de setembro de 2019 na sede electrónica.
En virtude do anterior, a persoa titular da Secretaría Xeral de Emprego, por delegación do conselleiro de Economía, Emprego e Industria
Dar a coñecer o esgotamento do crédito dispoñible para as axudas convocadas pola Orde do 26 de marzo de 2019 pola que se establecen as bases reguladoras do programa Emprega Xuventude de incentivos á contratación e a formación de persoas mozas, e se procede á súa convocatoria para o ano 2019, con data do 30 de setembro de 2019, ás 13.54 horas.
Santiago de Compostela, 6 de febreiro de 2020
RESOLUCIÓN do 6 de febreiro de 2020, da Secretaría Xeral de Emprego, pola que se fai público o esgotamento de crédito orzamentario da Orde do 14 de agosto de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e o emprego con apoio, e se procede á súa convocatoria para o ano 2019 (Diario Oficial de Galicia número 163, do 29 de agosto).
Consellería de Economía, Emprego e Industria — III. Outras disposicións — 14/02/2020

A Orde do 14 de agosto de 2019 pola que se establecen as bases reguladoras do programa emprega Discapacidade e Exclusión, de incentivos á contratación, formación e o emprego con apoio, e se procede á súa convocatoria para o ano 2019 (código de procedemento TR342A) (
Diario Oficial de Galicia
núm. 163, do 29 de agosto), establece, no seu artigo 4, que a concesión das axudas previstas para o ano 2019 nesta orde estará suxeita á existencia do crédito orzamentario e que, de ser o caso, segundo o disposto no artigo 31.4 da Lei 9/2007, do 13 de xuño, de subvencións de Galicia, se publicará mediante resolución da persoa titular da secretaría xeral competente da xestión do programa o esgotamento das partidas orzamentarias asignadas.
Unha vez resoltas as solicitudes presentadas ao abeiro da Orde do 14 de agosto, seguindo a súa orde de entrada, constátase que se esgotou o orzamento dispoñible para a concesión das axudas, na aplicación orzamentaria 09.40.322C.470, código de proxecto 2016 00309.
A última solicitude resolta favorablemente ao abeiro da aplicación orzamentaria 09.40.322C.470, código de proxecto 2016 00309, cunha contía de 2.072.789 euros, foi o expediente TR342A 2019/97-1, presentado o día 26 de setembro de 2019 na sede electrónica.
En virtude do anterior, a persoa titular da Secretaría Xeral de Emprego, por delegación do Conselleiro de Economía, Emprego e Industria
Dar a coñecer o esgotamento do crédito dispoñible para as axudas convocadas pola Orde do 14 de agosto de 2019 pola que se establecen as bases reguladoras do programa Emprega Discapacidade e Exclusión, de incentivos á contratación, formación e o emprego con apoio, e se procede á súa convocatoria para o ano 2019, con data do 26 de setembro de 2019, ás 18.50.56 horas.
Santiago de Compostela, 6 de febreiro de 2020
RESOLUCIÓN do 23 de xaneiro de 2020, da Secretaría Xeral de Emprego, pola que dispón a inscrición no rexistro e a publicación, no Diario Oficial de Galicia, do acordo de prórroga da ultraactividade do II Convenio colectivo do persoal laboral de administración e servizos da Universidade de Vigo.
Consellería de Economía, Emprego e Industria — III. Outras disposicións — 14/02/2020

Visto o acordo subscrito pola comisión negociadora do III Convenio colectivo do persoal laboral de administración e servizos da Universidade de Vigo, o 13 de decembro de 2019, e de conformidade co disposto no artigo 90.2 e 3 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, a Secretaría Xeral de Emprego
Primeiro. Ordenar o rexistro e depósito do acordo no Rexistro de Convenios e Acordos Colectivos de Traballo da Comunidade Autónoma de Galicia, creado mediante a Orde do 29 de outubro de 2010.
Segundo. Dispoñer a súa publicación no Diario Oficial de Galicia.
Santiago de Compostela, 23 de xaneiro de 2020
O II Convenio colectivo do persoal laboral de administración e servizos da Universidade de Vigo foi denunciado pola Universidade, con base no artigo 5 da norma e iniciáronse as negociacións do III Convenio colectivo.
O punto 3 do artigo 86 do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, dispón: «A vixencia dun convenio colectivo, unha vez denunciado e concluída a duración pactada, producirase nos termos que se establezan no propio convenio».
O segundo parágrafo do artigo 5 do II Convenio colectivo do PAS laboral da Universidade de Vigo establece: «En todo caso, mentres que non se asine un novo convenio, permanecerán en vigor todas as cláusulas deste».
Con base no exposto, a comisión negociadora acorda expresamente por unanimidade a prórroga da ultraactividade do II Convenio colectivo (publicado no DOG do 27 de xullo de 2007) ata a publicación no Diario Oficial de Galicia (DOG) do III Convenio colectivo que substituirá o II Convenio colectivo.
As partes negociadoras manifestan a súa intención de manter as conversas precisas para poderen reiniciar as negociacións do III Convenio colectivo do PAS laboral da Universidade de Vigo.
RESOLUCIÓN do 3 de febreiro de 2020, da Secretaría Xeral de Emprego, pola que se dá publicidade do esgotamento de crédito da Orde do 19 de xuño de 2019 pola que se establecen as bases reguladoras do Programa do bono das persoas autónomas e se procede á súa convocatoria para o ano 2019 (código de procedemento TR341Q) (Diario Oficial de Galicia número 124, do 2 de xullo).
Consellería de Economía, Emprego e Industria — III. Outras disposicións — 14/02/2020

Primeiro. A Orde do 19 de xuño de 2019 pola que se establecen as bases reguladoras do Programa do bono das persoas autónomas e se procede á súa convocatoria para o ano 2019 (Diario Oficial de Galicia número 124, do 2 de xullo), establece no seu artigo 5 que a concesión das subvencións previstas nesta orde estará suxeita á existencia de crédito orzamentario. De ser o caso, e de acordo co disposto no artigo 31.4 da Lei 9/2007, de subvencións de Galicia, publicarase mediante resolución da persoa titular da Secretaría Xeral de Emprego o esgotamento das partidas orzamentarias asignadas.
Segundo. A Orde do 19 de xuño de 2019 establece no seu artigo 5 que a citada orde se financiará cos seguintes créditos:
Liña 1: aplicación orzamentaria 09.40.322C.470.6 cun crédito de 500.000 €.
Liña 2: aplicación orzamentaria 09.40.322C.770.0 cun crédito de 3.500.000 €.
Terceiro. Unha vez revisadas e ordenadas todas as solicitudes presentadas, a derradeira solicitude que se puido conceder da liña 2 antes do esgotamento do crédito, foi a TR341Q/2019/611-2 presentada na sede electrónica o día 9 de xullo de 2019 ás 16.20 horas.
En virtude do anterior, a persoa titular da Secretaría Xeral de Emprego, por delegación do conselleiro de Economía, Emprego e Industria,
Ordenar a publicación no Diario Oficial de Galicia do esgotamento do crédito con cargo á aplicación orzamentaria 09.40.322C.770.0, ao abeiro da Orde do 19 de xuño de 2019 pola que se establecen as bases reguladoras do Programa do bono das persoas autónomas e se procede á súa convocatoria para o ano 2019, para a liña 2 con data do 9 de xullo de 2019 ás 16.20 horas.
Santiago de Compostela, 3 de febreiro de 2020
RESOLUCIÓN do 3 de febreiro de 2020, da Secretaría Xeral de Emprego, pola que se dá publicidade do esgotamento de crédito do Programa I da Orde do 21 de decembro de 2019 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción do emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2019 (Diario Oficial de Galicia número 18, do 25 de xaneiro de 2019).
Consellería de Economía, Emprego e Industria — III. Outras disposicións — 14/02/2020

Primeiro. A Orde do 21 de decembro de 2019 pola que se establecen as bases reguladoras para a promoción e consolidación do emprego autónomo a través do Programa I, de axudas á promoción do emprego autónomo, cofinanciado parcialmente con cargo ao programa operativo FSE Galicia 2014-2020, e do Programa II de axudas a persoas traballadoras autónomas pola contratación indefinida de persoas asalariadas e se procede á súa convocatoria para o ano 2019 (Diario Oficial de Galicia número 18, do 25 de xaneiro), establece no seu artigo 4.2 que a concesión das subvencións previstas nesta orde estará suxeita á existencia de crédito orzamentario. De ser o caso, e de acordo co disposto no artigo 31.4 da Lei 9/2007, de subvencións de Galicia, publicarase mediante resolución da persoa titular da Secretaría Xeral de Emprego o esgotamento das partidas orzamentarias asignadas.
Para estes efectos, terase en conta a data en que a correspondente solicitude se presentou de acordo co previsto no artigo 7.2 desta orde. No caso de coincidencia na data de presentación entre dúas ou máis solicitudes presentadas, a orde de prioridade virá determinada pola hora, segundo o artigo 4.3.
Segundo. A Orde do 21 de decembro de 2019 establece no seu artigo 4.1 que se financiará cos seguintes créditos:
Programa I: aplicación orzamentaria 09.40.322C.472.0 cun crédito de 10.070.647 €.
Terceiro. Unha vez revisadas e ordenadas todas as solicitudes presentadas, a derradeira solicitude á que se puido conceder a axuda antes do esgotamento do crédito foi a TR341D/2019/1096-1 presentada na sede electrónica o día 7 de maio de 2019 ás 20.58 horas.
En virtude do anterior, a persoa titular da Secretaría Xeral de Emprego, por delegación do conselleiro de Economía, Emprego e Industria,
Ordenar a publicación no Diario Oficial de Galicia do esgotamento do crédito con cargo á aplicación orzamentaria 09.40.322C.472.0, ao abeiro do Programa I da Orde do 21 de decembro de 2019 pola que se establecen as bases reguladoras de axudas á promoción do emprego autónomo e se procede á súa convocatoria para o ano 2019 con data do 7 de maio de 2019 ás 20.58 horas.
Santiago de Compostela, 3 de febreiro de 2020
CORRECCIÓN DE ERROS. Resolución do 15 de xaneiro de 2020, da Xefatura Territorial de Pontevedra, pola que se aproba a renovación do Plan de aproveitamento específico da anguía na desembocadura do río Ulla para o ano 2020
Consellería de Medio Ambiente, Territorio e Vivenda — III. Outras disposicións — 14/02/2020

Advertido erro na referida resolución, publicada no
Diario Oficial de Galicia
núm. 20, do 30 de xaneiro de 2020, procédese a efectuar a seguinte corrección:
Na páxina 5923, no anexo A, Relación de embarcacións e tripulantes autorizados no Plan de aproveitamento da anguía no río Ulla para o ano 2020,
Onde di:
– Confraría de Pescadores Virxe do Carmen de Rianxo.
Debe dicir:
– Confraría de Pescadores Virxe do Carmen de Rianxo.
EXTRACTO da Orde do 21 de xaneiro de 2020 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2020 (código de procedemento MT808A).
Consellería de Medio Ambiente, Territorio e Vivenda — III. Outras disposicións — 14/02/2020

BDNS (Identif.): 495114.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Persoas xurídicas que teñan o nomeamento de entidade colaboradora de pesca fluvial, de conformidade co disposto na Lei 7/1992, do 24 de xullo, de pesca fluvial, e no Regulamento de ordenación da pesca fluvial e dos ecosistemas acuáticos continentais (Decreto 130/1997). Este nomeamento deberá estar en vigor tanto no momento de presentar a solicitude de axuda como no momento do pagamento desta.
Segundo. Obxecto
Axudas para actividades e investimentos de fomento da riqueza piscícola.
Terceiro. Bases reguladoras e convocatoria
Orde do 2 de xaneiro de 2020 pola que se establecen as bases reguladoras para a concesión de axudas a entidades colaboradoras de pesca fluvial para o fomento da riqueza piscícola e se convocan para o ano 2020 (código de procedemento MT808A).
Cuarto. Contía
Importe total da convocatoria: 125.000,00 €.
Fíxase un importe máximo de 8.640 € de axuda para a subliña de vixilancia de tramos de pesca fluvial e de 1.500 € para a subliña de actividades divulgativas ou formativas, por entidade colaboradora.
Quinto. Prazo de presentación de solicitudes
O prazo de presentación das solicitudes será desde o día seguinte ao de publicación desta orde no
Diario Oficial de Galicia
ata o 30 de marzo de 2020.
Santiago de Compostela, 21 de xaneiro de 2020
RESOLUCIÓN do 6 de febreiro de 2020 pola que se dá publicidade á prórroga da encarga a Xestión do Solo de Galicia-Xestur, S.A., ordenada por Resolución do 30 de decembro de 2019 para a tramitación e xestión do alleamento de bens inmobles que lle sexan adxudicados ao instituto en procedementos xudiciais.
Instituto Galego de Promoción Económica — III. Outras disposicións — 18/02/2020

En cumprimento da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a dar publicidade á prórroga, por un prazo dun ano máis, da encarga a Xestión do Solo de Galicia-Xestur, S.A., ordenada por Resolución da Consellería de Economía, Emprego e Industria do 30 de decembro de 2019, para a tramitación e xestión do alleamento de bens inmobles que lle sexan adxudicados ao Igape en procedementos xudiciais, desde o 1 de xaneiro de 2020 e ata o 31 de decembro de 2020.
Santiago de Compostela, 6 de febreiro de 2020
RESOLUCIÓN do 10 de febreiro de 2020 pola que se dá publicidade á encomenda de xestión á Fundación Semana Verde de Galicia, ordenada pola Resolución do conselleiro de Sanidade do 7 de febreiro de 2020, pola que se encarga á Fundación Semana Verde de Galicia a posta á disposición dos espazos precisos e os traballos de apoio para a organización das probas selectivas correspondentes a diversas categorías de persoal estatutario.
Servizo Galego de Saúde — III. Outras disposicións — 18/02/2020

En cumprimento dos artigos 9.3 e 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procederase a dar publicidade á encomenda de xestión á Fundación Semana Verde de Galicia, ordenada por Resolución do conselleiro de Sanidade, con data do 7 de febreiro de 2020, coas seguintes características:
1. A actividade obxecto da encomenda é realizar os traballos de apoio para a realización das probas selectivas correspondentes a diversas categorías de persoal a celebrar os días 8, 9 e 29 de febreiro e 1 de marzo de 2020, en xornada de mañá e tarde, de conformidade cos requirimentos técnicos que se detallan na correspondente resolución, relativos ás obrigas da entidade encomendante, as directrices de execución e o cronograma das actividades a desenvolver.
As categorías convocadas son: persoal de servizos xerais, enfermeiro/a especialista en enfermaría pediátrica, enfermeiro/a especialista en enfermaría familiar e comunitaria, enfermeiro/a especialista en enfermaría do traballo, enfermeiro/a especialista en enfermaría de saúde mental, fisioterapeuta, técnico/a en coidados auxiliares de enfermaría, enfermeiro/a especialista en enfermaría obstétrico-xinecolóxica, médico/a de familia de atención primaria, odontólogo/a de atención primaria e pediatra de atención primaria
2. A Fundación Semana Verde de Galicia é unha fundación do sector público autonómico de acordo co artigo 113 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, na medida que o seu patrimonio fundacional, con carácter de permanencia, está formado en máis dun 50 % por bens e dereitos achegados ou cedidos pola Xunta de Galicia. De acordo co artigo 47 da citada Lei 16/2010, ten a consideración de medio propio e servizo técnico da Xunta de Galicia.
3. As probas selectivas a que se refiren as actividades encomendadas desenvolveranse os días 8, 9 e 29 de febreiro e 1 de marzo de 2020.
Santiago de Compostela, 10 de febreiro de 2020
RESOLUCIÓN do 4 de febreiro de 2020, da Dirección Xeral de Gandaría, Agricultura e Industrias Agroalimentarias, pola que se lle dá publicidade ás axudas concedidas ao abeiro da Orde do 12 de decembro de 2018 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2019.
Consellería do Medio Rural — III. Outras disposicións — 18/02/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, esta dirección xeral
Ordenar a publicación, no
Diario Oficial de Galicia
, das axudas concedidas con cargo á Orde do 12 de decembro de 2018 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países e se convocan para o ano 2019, e que figuran como anexo nesta resolución.
Santiago de Compostela, 4 de febreiro de 2020
RESOLUCIÓN do 7 de febreiro de 2020, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 24 de xullo de 2019 pola que se establecen as bases reguladoras xerais e a convocatoria para o ano 2019 da concesión, en réxime de concorrencia competitiva, de axudas para proxectos colectivos que melloren a eficiencia enerxética nas lonxas pesqueiras, cofinanciadas polo Fondo Europeo Marítimo e de Pesca (FEMP) (Diario Oficial de Galicia número 152, do 12 de agosto).
Consellería do Mar — III. Outras disposicións — 18/02/2020

De conformidade co establecido no artigo 15.1 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude,
Ordenar a publicación no
Diario Oficial de Galicia
das axudas concedidas (anexo) na convocatoria de 2019, con cargo á aplicación orzamentaria 15.03.514A.781.0 para o financiamento de proxectos colectivos que melloren a eficiencia enerxética nas lonxas pesqueiras, cofinanciadas polo Fondo Europeo Marítimo e de Pesca (FEMP).
Santiago de Compostela, 7 de febreiro de 2020
RESOLUCIÓN do 4 de febreiro de 2020, da Dirección Xeral de Gandaría, Agricultura e Industrias Agroalimentarias, pola que se lle dá publicidade ás axudas concedidas ao abeiro da Orde do 20 de decembro de 2018 pola que se establecen as bases reguladoras das axudas para os investimentos para a elaboración e comercialización de produtos vitivinícolas para o período 2019-2023, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2019.
Consellería do Medio Rural — III. Outras disposicións — 18/02/2020

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario ao que se imputen, beneficiario, cantidade concedida e finalidade ou finalidades da subvención.
Na súa virtude, esta dirección xeral
Ordenar a publicación, no
Diario Oficial de Galicia
, das axudas concedidas con cargo á Orde do 20 de decembro de 2018 pola que se establecen as bases reguladoras das axudas para os investimentos para a elaboración e comercialización de produtos vitivinícolas para o período 2019-2023, financiadas polo Fondo Europeo Agrícola de Garantía (Feaga), e se convocan para o exercicio orzamentario de 2019, e que figuran como anexo nesta resolución.
Santiago de Compostela, 4 de febreiro de 2020
RESOLUCIÓN do 30 de xaneiro de 2020, da Secretaría Xeral Técnica da Consellería de Economía, Emprego e Industria, pola que se dá publicidade aos convenios de colaboración subscritos no terceiro cuadrimestre do ano 2019.
Consellería de Economía, Emprego e Industria — III. Outras disposicións — 18/02/2020

O artigo 15.2 da Lei 1/2016, do 18 de xaneiro, de “transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade á relación dos convenios subscritos pola Consellería de Economía, Emprego e Industria nos meses de setembro a decembro do ano 2019 e que se incorpora como anexo a esta resolución.
Santiago de Compostela, 30 de xaneiro de 2020
EXTRACTO da Resolución do 26 de decembro de 2019 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para o ano 2020 (código de procedemento MR302B).
Axencia Galega da Calidade Alimentaria — III. Outras disposicións — 13/02/2020

BDNS (Identif.): 495389.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarios
Poderán ser beneficiarios destas axudas os consellos reguladores das distintas denominacións de calidade agroalimentaria existentes no ámbito da Comunidade Autónoma de Galicia sempre que non incorran nalgunha das prohibicións do artigo 10.2 da Lei 9/2007, do 13 de xuño, de subvencións de Galicia. Ademais, os beneficiarios deberán cumprir os requisitos do Regulamento (UE) núm. 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis.
Segundo. Obxecto
Esta orde ten por obxecto establecer as bases reguladoras das axudas que, en réxime de concorrencia polo sistema de rateo, vai conceder a Axencia Galega da Calidade Alimentaria para actuacións relacionadas coa implantación e desenvolvemento de programas de mellora e control da calidade e da orixe dos produtos agroalimentarios galegos amparados por algunha denominación xeográfica de calidade das reguladas no capítulo II do título III da Lei 2/2005, do 18 de febreiro, ou acollidos á produción ecolóxica, así como efectuar a convocatoria para o ano 2020.
Terceiro. Bases reguladoras
Resolución do 26 de decembro de 2019 pola que se establecen as bases reguladoras das axudas para programas de calidade desenvolvidos por consellos reguladores de denominacións de calidade agroalimentarias e se convocan para o ano 2020 (código de procedemento MR302B).
Cuarto. Importe
1. Para a concesión destas subvencións resulta de aplicación o disposto no Regulamento (UE) núm. 1407/2013 da Comisión, do 18 de decembro de 2013, relativo á aplicación dos artigos 107 e 108 do Tratado de funcionamento da Unión Europea ás axudas de minimis.
2. A subvención asignada para cada programa poderá acadar como máximo o 50 % do importe da actividade subvencionable.
3. A dotación orzamentaria da convocatoria é de trescentos setenta e cinco mil oitocentos catro euros (375.804 €).
Quinto. Prazo de presentación de solicitudes
O prazo de presentación de solicitudes será dun mes contado desde o día seguinte ao da publicación da resolución no Diario Oficial de Galicia.
Santiago de Compostela, 26 de decembro de 2019
RESOLUCIÓN do 15 de xaneiro de 2020 pola que se publica o estado de execución do orzamento da Comunidade Autónoma e as súas modificacións e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2019.
Consellería de Facenda — III. Outras disposicións — 14/02/2020

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións e a situación de tesouraría e movementos por operacións orzamentarias e extraorzamentarias correspondentes ao terceiro trimestre de 2019, que figuran como anexo a esta resolución.
Santiago de Compostela, 15 de xaneiro de 2020
RESOLUCIÓN do 15 de xaneiro de 2020 pola que se dá publicidade á modificación e prórroga, polo prazo dun ano, da encomenda ao Consorcio Galego de Servizos de Igualdade e Benestar da execución dun servizo de transporte aos centros públicos competencia desta consellería.
Consellería de Política Social — III. Outras disposicións — 13/02/2020

Mediante a Resolución do 30 de decembro de 2014, encoméndase ao Consorcio Galego de Servizos de Igualdade e Benestar a xestión dun servizo de transporte regular aos centros públicos competencia da Consellería de Política Social, con vixencia ata o 31 de decembro de 2015, prorrogada por períodos anuais. Na actualidade, en virtude da Resolución do 30 de decembro de 2019, modifícase e prorrógase a mencionada encomenda polo prazo dun ano.
Coa finalidade de dar cumprimento ao disposto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, publícase no Diario Oficial de Galicia o contido mínimo da dita resolución:
– Actividade: servizo consistente no deseño de rutas e traslado dos usuarios designados pola Consellería de Política Social aos seguintes centros públicos: Centro ocupacional O Saiar, Centro de día de Alzheimer de Volta do Castro, Centro de día As Gándaras, Centro de Atención a Persoas con Discapacidade de Redondela, Centro de Atención a Persoas con Discapacidade de Sarria, Centro de Atención a Persoas con Discapacidade da Coruña e Centro de día de Burela, para o desenvolvemento das actividades propias dos centros.
O servizo consistente na modalidade de carácter regular (dez desprazamentos por semana ida e volta, de luns a venres, que supoñen un total de 246 desprazamentos anuais) das persoas usuarias de servizos de atención diúrna aboarase en función do prezo por vehículo/día.
O servizo de carácter puntual (dous desprazamentos por semana, ida e volta na fin de semana) das persoas usuarias de servizos residenciais aboarase en función do prezo por servizo/día.
– Natureza e alcance da xestión encomendada: esta encomenda ao Consorcio Galego de Servizos da Igualdade e Benestar ten natureza intrasubxectiva, tendo en conta a adscrición do Consorcio Galego de Serivzos de Igualdade e Benestar á Consellería de Política Social por razón da materia. Consonte o previsto polos artigos 47 e 95 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 6.3 e 32 da Lei 9/2017, do 8 de novembro, de contratos do sector público, o Consorcio Galego de Servizos de Igualdade e Benestar ten a consideración de medio propio e servizo técnico da Consellería de Política Social.
– Prazo de vixencia: o período de execución comeza o 1 de xaneiro de 2020 e rematará o 31 de decembro de 2020.
– Modalidade de financiamento: esta encomenda finánciase con fondos propios.
Santiago de Compostela, 15 de xaneiro de 2020